6Aborama a bolela le Sarai a re: Hleng ke molata wa gago; o mo diatleng tša gago; mo dire ka mo o ratago ka gona. Bjale Sarai ge a mo kokobetša, a tšhaba.
7Morongwa wa Morena a mo hwetša sedibeng gare ga naga, sedibeng se se lego tseleng ya go ya Suri. 8Morongwa a re: Hagara, wena molata wa Sarai, o tšwa kae, mme o ya kae?
13Bjale Hagara a rapela leina la Morena e a boletšego le yena, a re: O Modimo wa go bona. Le nna ke bone go fetile yo a mponago. A realo. 14Ke ka baka leo sediba seo ba rego ke Sediba sa Mophelaampona. Se mo gare ga Kadese le Barede.
15Gomme Hagara a belegela Aborama morwa. Morwa yena eo e a belegwego ke Hagara, Aborama o mo reetše leina la Isimaele. 16Aborama e be e le monna wa nywaga ya masome a seswai le nywaga e selelago ge Hagara a mmelegela Isimaele.